nvidia/miracl-vision huggingface dataset:
Petter Morottaja

Petter Jori Andaras Morottaja, inarinsaameksi Kuobžâ-Saammâl Maati Petter, (s. 11. heinäkuuta 1982 Inari) on inarinsaamelainen kielitieteilijä, toimittaja ja kirjailija. Morottaja oli 17-vuotias, kun hänen ensimmäinen kirjansa Suábi maainâs julkaistiin. 25-vuotiaana hän pyrki Suomen saamelaiskäräjiin, mutta ei tullut valituksi. Anarâškielâ servin aktiivisena jäsenenä hänet nimitettiin yhdistyksen verkkolehden Kierâšin päätoimittajaksi. Hän on myös toimittanut Anarâš-lehteä sekä Kierâš-lehden jatkajaa Loostâš-lehteä. Morottaja opettaa inarinsaamea Oulun yliopiston Giellagas-instituutissa. Hänen isänsä on Matti Morottaja ja pikkuveljensä rap-artisti Amocina tunnettu Mikkâl Morottaja. Morottajan ensimmäinen kirja Suábi maainâs oli ensimmäinen inarinsaamen kielellä julkaistu fantasiakirja. Vuotta myöhemmin julkaistiin hänen seuraava teoksensa, lastenromaani Riävskánieidâ. Molemmat kirjat on julkaissut Anarâškielâ servi, ja ne on kuvittanut Martti Rikkonen
Linnankatu (Turku)

Linnankatu (ruots. Slottsgatan) on yksi Turun ruutukaavakeskustan pääkaduista. Katu alkaa Aninkaistenkadulta ja päättyy Turun satamaan. Linnankadun alkupää on nykyisin jalankulun ja pyöräilyn aluetta Aninkaistenkadulta Vähätorille eli Brahenkadun kulmaan asti. Yksi kaupungin tunnetuimmista nähtävyyksistä, Turun linna, sijaitsee Linnankadun varrella. Katu on 3 717 metriä pitkä, ja se on Turun pisin katu. Kauppatorin pysäköintilaitoksen rakentamisen ajan (syyskuusta 2018 lokakuuhun 2022) Linnankatu välillä Brahenkatu–Aurakatu oli osa Turun joukkoliikenteen pääakselia. Linnankatu suunniteltiin 1600-luvulla linnalle kulkevaksi pääkaduksi. Tuolloin kadun alkupää nimettiin Kuningattarenkaduksi.  Vuoden 1827 tuhoisan Turun palon jälkeen Carl Ludvig Engel laati Turulle uuden asemakaavan, joka suurimmalta osaltaan oli tyypillinen ruutukaava. Siinä Linnankatu valittiin perussuunnaksi, jonka mukaan muut kadut rakennettiin joko sen kanssa yhdensuuntaisiksi tai sitä vastaan kohtisuoriksi.
Holodomor

Holodomor (ukr. Голодомор) oli Ukrainan neuvostotasavallassa vuosina 1932–1933 raivonnut nälänhätä, jossa kuoli eri arvioiden mukaan 3–14 miljoonaa ukrainalaista. Erilaisia lukuja on esitetty muun muassa joukkotiedotusvälineissä ja julkisissa väittelyissä. Uhrien määrästä ei ole päästy yksimielisyyteen. Kansanmurhaksi tapahtuman on tunnustanut parikymmentä valtiota. Holodomor oli osa laajempaa, koko Neuvostoliittoa vuosina 1931–1934 koskenutta nälänhätää. Ukrainan nälänhätä oli kuitenkin pahempi johtuen useista poliittisista päätöksistä, jotka kohdistuivat suurimmaksi osaksi vain Ukrainaan. Vuosien 1932–1933 nälänhädästä vaiettiin Neuvostoliitossa perestroikaan saakka. Neuvostoliitossa vierailleet läntiset toimittajat eivät myöskään kertoneet tapahtuneesta länsimaissa. Anne Applebaum kuvaa holodomoria teoksessaan Punainen nälkä. Nälänhädän taustalla oli Neuvostoliiton johtajan Josif Stalinin päätös maatalouden kollektivisoinnista vuonna 1929. Kommunistisen puolueen agitaattorit pakottivat maaseudulla talonpojat luopumaan maastaan, henkilökohtaisesta omaisuudestaan ja jopa asunnoistaan sekä luovuttamaan ne kolhoositiloille
Turun VPK

Turun VPK on Turussa toimiva Suomen vanhin vapaaehtoinen palokunta ja Pohjoismaiden vanhin yhä toiminnassa oleva vapaaehtoinen palokunta. Sen perustamiskokous pidettiin 28. elokuuta 1838 Kupittaanpuiston kaivosalissa, ja palokunta suoritti ensimmäisen sammutustehtävänsä 29. toukokuuta 1840. Nykyisin Turun VPK toimii Varsinais-Suomen pelastuslaitoksen sopimuspalokuntana. Vuoden 1998 lopussa vapaapalokunnan jäsenmäärä oli 216 henkeä. Toimitalo, Turun VPK:n talo, sijaitsee Turun keskustassa Eerikinkadun ja Eskelinkadun kulmassa. Turun VPK hankki ensimmäisen paloautonsa vuonna 1924 ja vuonna 1925 Turun VPK hankki kolme Ford-merkkistä autoa sekä hinattavan moottoriruiskun. Vuonna 1933 se hankki Packard-merkkisen avomallisen henkilöauton, joka muutettiin 1938 umpikoriseksi. Vuonna 1936 hankittiin Chevrolet-merkkinen kuorma-auto. Sotavuosina VPK sai Chevrolet-kuorma-auton läänin palokuntaliitolta, joka oli saanut sen lahjoituksena Ruotsista. Vuonna 1954 VPK hankki ensimmäisen varsinaisen sammutusauton Vanajan, ja vuonna 1958 Dodge Power Wagonin
Pohjoismaiden seitsenvuotinen sota

1563 – 13. joulukuuta 1570 Ruotsin ja Norjan eteläosat Tanskan tyytymättömyys Kalmarin unionin hajoamiseen Status quo ante bellum (Tilanne ennallaan) Ruotsi Tanska-Norja Lyypekki (Hansa) Puola-Liettua Eerik XIV Juhana III Fredrik II Pohjoismaiden seitsenvuotinen sota oli Tanska-Norjan, Puola-Liettuan ja Lyypekin muodostaman liittouman ja Ruotsin välinen sota vuosina 1563–1570, minkä syynä oli kilpailu Itämeren herruudesta. Sotatoimien aikana Ruotsin eteläiset osat kärsivät pahasti. Sota päättyi vuonna 1570 allekirjoitettuun Stettinin rauhaan, joka ei sisältänyt alueluovutuksia millekään osapuolelle.
George Sanders

Parhaan miessivuosan Oscar-palkinto: Kaikki Eevasta 1951 George Sanders (3. heinäkuuta 1906 Pietari, Venäjän keisarikunta – 25. huhtikuuta 1972 Castelldefels, Espanja) oli englantilainen näyttelijä. Sanders aloitti uransa 1930-luvun puolessavälissä. Hänen uransa tunnetuimpia elokuvia ovat muun muassa Alfred Hitchcockin ohjaamat Rebekka (1938) ja Ulkomaankirjeenvaihtaja (1940) sekä Dorian Grayn muotokuva (1945), Kummitus ja rouva Muir (1947), Simson ja Delila (1949), Kaikki Eevasta (1950) ja Rikhard Leijonamieli (1954). Sanders esitti myös veijarihahmo Simon Templaria eli ”Pyhimystä” viidessä elokuvassa vuosina 1939–1941 ja ääninäytteli Shere Khan -tiikeriä Disneyn animaatioelokuvassa Viidakkokirja (1967). Elokuva Kaikki Eevasta toi Sandersille parhaan miessivuosan Oscar-palkinnon. Hän on saanut urastaan kaksi tähteä Hollywood Walk of Famelle, toisen elokuvaurastaan ja toisen televisiourastaan. Sanders oli elämänsä aikana neljä kertaa naimisissa. Hän oli naimisissa muun muassa Zsa Zsa Gaborin kanssa vuosina 1949–1954 sekä tämän siskon Magda Gaborin kanssa vuosina 1970–1971. Sanders teki itsemurhan 65-vuotiaana. Filmografiassa on lueteltu Sandersin elokuvat, jotka on esitetty Suomessa
Itämeren laivasto

Itämeren laivasto (ven. Балтийский флот, Baltijski flot) on Venäjän laivaston Itämerelle sijoitettu osa. Laivaston esikunta on Kaliningradissa ja tukikohdat Baltijskissa Kaliningradin alueella Itämeren kaakkoisrannikolla ja Kronstadt Suomenlahden perukassa Retusaaressa. Kronstadtin tukikohdan aluksista osa on sijoitettu Kronstadtin eteläpuolella sijaitsevaan Lomonosovin satamaan. Vuonna 2008 Itämeren-laivastoon kuului noin sata erityyppistä alusta. Venäjän duuma vahvisti gregoriaanisen kalenterin mukaan 14. marraskuuta 1696 Venäjän keisarikunnan laivaston perustamisen. Laivasto jakautui kahtia Itämerelle ja Asovanmerelle sijoitettuihin osastoihin. Itämeren laivaston telakat sijaitsivat Pietarin ympäristössä. Ensimmäiset sotatoimensa Itämeren laivasto suoritti keväällä 1707, kun sen osasto teki hävitysretkiä Suursaaren ja Viron rannikoilla. Laivasto saavutti ensimmäisen merkittävän voittonsa Riilahden meritaistelussa vuonna 1714. Sen merkittävä tappio oli Ruotsinsalmen II meritaistelu Kustaa III:n sodan aikana vuonna 1790, jolloin suuri osa laivastosta tuhoutui
Mühlbergin taistelu

24. huhtikuuta 1547 Mühlberg keisarillisten voitto Schmalkaldenin liitto Pyhä saksalais-roomalainen keisarikunta Juhana Fredrik Kaarle V Fernando Álvarez de Toledo Mühlbergin taistelu käytiin 24. huhtikuuta 1547 Elbe-joella Mühlbergissä, keisari Kaarle V:n johtaman armeijan ja Schmalkaldenin liiton armeijan välillä. Taistelu oli Schmalkaldenin sodan ratkaisutaistelu ja johti Wittenbergin antautumiseen, jossa Saksin vaaliruhtinas Juhana Fredrik luovutti maansa ja vaaliruhtinaan arvon serkulleen Moritsille. Vuonna 1546 Schmalkaldenin liiton armeija operoi Etelä-Saksassa keisari Kaarle V:tä vastaan. Saksin herttua Morits tarttui tilaisuuteen, petti protestanttiset uskonveljensä, ja valtasi Juhana Fredrikin maat Saksissa. Vastauksena tähän Juhana Fredrik johdatti suurimman osan liiton armeijasta pohjoiseen lyödäkseen Moritsin ja vallatakseen maansa takaisin. Kaarle seurasi Juhana Fredrikiä pohjoiseen yhdistyen ensiksi veljensä arkkiherttua Ferdinandin ja myöhemmin Moritsin johtamien armeijoiden kanssa. Vahvistunut Kaarlen armeija kohtasi Schmalkaldenin liiton armeijan Mühlbergissä Elben rannalla, armeijoiden ollessa eripuolilla jokea. Aikaisin aamulla 24. huhtikuuta ryhmä espanjalaisia sotilaita ylitti joen kahluupaikalla, joka oli schmalkaldenilaisille tuntematon ja siten jätetty vartioimatta. Tämän jälkeen keisarilliset improvisoivat nopeasti ponttonisillan, jota myöten joen ylitti lisää joukkoja ja muutama tykki
S. Scott Bullock

Stuart Scott Bullock (s. 7. toukokuuta 1956 Detroit, Michigan) on yhdysvaltalainen ääninäyttelijä. Bullock aloitti ääninäyttelemisen 29-vuotiaana ja teki aluksi sivuääniä useisiin piirrossarjoihin, kuten Kapteeni Planeetta, Pilipalipilotit ja Varjoankka. Vuonna 1990 Bullock sai ensimmäisen merkittävän roolin animaatiosarjasta Tomaatit soseeksi (Attack of the Killer Tomatoes). Sarjan päätyttyä vuonna 1991 Bullock jatkoi sivuäänien tekemistä muun muassa Nokkapokkaan, Aaaah! Real Monstersiin ja The Zeta Projectiin. Toinen merkittävä rooli oli Danny Phantomissa. Bullock oli myös Flaren äänenä Prätkähiirissä, sekä elokuvissa Muurahaisten kauhu ja Tallipihan bilehileet.
Pirullinen päiväkirja

Pirullinen päiväkirja on järjestyksessä viides osa R. L. Stinen kirjoittamassa The Nightmare Room -kirjasarjassa. Viides osa keskittyy Alex Smith -nimiseen poikaan, jonka vanhemmat antavat pojalleen lahjaksi vanhan kirjoituspöydän. Vetolaatikosta löytyy päiväkirja, jonka sisällä ei ole kirjaimen kirjainta. Selittämättömästi päiväkirja alkaa ennustaa tulevia tapahtumia Alexin käsialalla! Alex uskoo löytäneensä avaimen suosioon ja hyviin arvosanoihin. Mutta joskus tulevaisuuden tuntemisesta voi olla harmiakin. Luokan kirjoitelmaprojektin yhteydessä Alex Smithin luokan opettaja neiti Gold antaa oppilaille tehtäväksi kirjoittaa päiväkirjaa lukukauden loppuun asti. Alex lyö vetoa luokkakaverinsa Tessan kanssa 100 dollarista, että hänen päiväkirjansa tulee olemaan parempi. Tyttö suostuu. Alexin ystävät, Shawn ja Chip, yrittävät vakuutella Alexia luopumaan vedonlyönnistä. Alex ei kuitenkaan tähän suostu
The 10th Kingdom

The 10th Kingdom on fantasiaseikkailu, joka on esitetty Yhdysvalloissa minisarjana televisiossa. Sen on käsikirjoittanut Simon Moore. Tarina kertoo New Yorkissa asuvasta nuoresta naisesta, joka päätyy isänsä kanssa taikapeilin läpi toiseen maailmaan, satuhahmojen ja valtataistelun keskelle. Suomessa The 10th Kingdom on julkaistu ainoastaan kolmen DVD:n boksina vuonna 2003. Tarina alkaa, kun Neljännen Valtakunnan hallitsija prinssi Wendell (Daniel Lapaine) on vierailulla äitipuolensa, Pahan Kuningattaren (Dianne Wiest), luona Lumikin muistovankilassa, jossa tämä on ollut seitsemän vuoden ajan yritettyään murhata koko prinssi Wendellin perheen. Prinssin pahaksi onneksi vankilaan ovat joutuneet myös trollit Bluebell (Jeremiah Birkett), Blabberwort (Dawnn Lewis) ja Burly (Hugh O'Gorman), jotka heidän isänsä trollikuningas Relish (Ed O'Neill) on tullut vapauttamaan. Relish onnistuu vapauttamaan heidät näkymättömäksi tekevien taikakenkiensä avulla. Paetessaan Relish kuulee Pahan Kuningattaren äänen, joka lupaa hänelle puoli valtakuntaa, mikäli hän vain päästää kuningattaren ulos sellistään. Prinssi Wendellin saapuessa häntä odottaa kolme väkivaltaista trollinuorta sekä hänen kovasti vihaamansa, taikavoimia omaava Paha Kuningatar. Pahan Kuningattaren taikoma koira koskettaa prinssi Wendelliä, jolloin he vaihtavat ruumiita. Koiraksi muuttunut Wendell pakenee peloissaan syvemmälle vankilaan, ja Paha Kuningatar lähettää kolme nuorta trollia tämän perään. Hän ei kuitenkaan täysin luota siihen, että trollit saavat prinssin kiinni, joten hän vapauttaa Suden (Scott Cohen) sellistään, jossa tämä kärsii tuomiotaan lampaiden hätistelystä
Carathéodoryn konstruktio

Carathéodoryn konstruktio on tapa luoda metrisiin avaruuksiin Borel-mittoja eräänlaisten esimittojen avulla. Menetelmän kehitti kreikkalainen matemaatikko Constantin Carathéodory vuonna 1914. Olkoon (𝑋,𝑑) metrinen avaruus. Olkoon 𝐹 kokoelma 𝑋:n osajoukkoja ja kuvaus 𝜁:𝐹→[0,∞] (ns. esimitta). Näiltä oletetaan seuraavat kaksi ehtoa: (1) Jokaiselle 𝛿>0 on olemassa joukot 𝐸𝑖∈𝐹, 𝑖∈𝐼, I on numeroituva siten, että (2) Jokaiselle 𝛿>0 on olemassa joukko 𝐸∈𝐹 siten, että Olkoon nyt 𝛿>0 kiinteä. Määritellään, että joukon 𝐴⊂𝑋 𝛿-peite on mikä tahansa numeroituva osakokoelma 𝐸⊂𝐹, jolla on seuraavat ominaisuudet: - kokoelma 𝐸 on joukon A peite, eli pätee 𝐴⊂∪𝐸, - läpimitta 𝑑(𝐸)≤𝛿 jokaisella 𝐸∈𝐸. Määritellään nyt funktio 𝜓𝛿:𝑃(𝑋)→[0,∞], Edellä annettu ehto (1) takaa 𝛿-peitteen olemassaolon myös joukolle X, joten kuvaus 𝜓𝛿 on hyvinmääritelty funktio. Voidaan osoittaa, että funktio 𝜓𝛿 on ulkomitta X:ssä. Nimittäin edellä annettu ehto (2) takaa sen, että 𝜓𝛿(∅)=0 ja muiden ehtojen todistaminen käy konstruktion vuoksi hyvin samalla tavalla kuin Lebesguen ulkomitan osoittaminen ulkomitaksi. Huomataan, että jos 0<𝛿1≤𝛿2, niin 𝜓𝛿2(𝐴)≤𝜓𝛿1(𝐴) kaikilla 𝐴⊂𝑋. Toisin sanoen kuvaus 𝛿↦𝜓𝛿(𝐴) on kasvava 𝛿:aa pienennettäessä
Stagg

Stagg on belgialainen soitinvalmistaja. Stagg on merkittävä tekijä Manner-Euroopan ja ja Britteinsaarten budjettiluokan soitinmarkkinoilla. Suurin osa Stagg-sähkökitaroista valmistetaan Saksassa.
Barak

Barak (hepr. ‏בָּרָק‎) oli Vanhassa testamentissa mainittu kenraali. Hän oli Abinoamin poika ja naisprofeetta Deboran armeijan johtaja. Barak ja Debora kukistivat kanaanilaiskenraali Siseran joukot, jotka olivat sortaneet israelilaisia kahdenkymmenen vuoden ajan. Taistelusta, jossa Deboran ja Barakin voittivat kanaanilaiset, kerrotaan Tuomarien kirjan neljännessä ja viidennessä luvussa. Näistä ensimmäinen on proosallinen ja jälkimmäinen ns. Deboran laulu runollinen. Debora antoi Barakille Herran käskyn kerätä kymmenentuhannen miehen joukon ja lähteä Taborinvuorelle. Barak saisi voittaa Siseran joukot Kisoninpurolla. Barak halusi kuitenkin Deboran tulevan mukaan, minkä seurauksena Barak ei saisi kuitenkaan kunniaa voitosta, vaan Siseran tappaisi nainen. Sisera pakeni kesken taistelun ja piiloutui keniläisen Haberin telttaan, jonne Haberin vaimo Jael tappoi Siseran telttavaarnalla. Uuden testamentin Heprealaiskirjeessä Barakia muistetaan yhtenä niistä, jotka kukistivat uskon voimalla valtakuntia
Scott Cohen

Scott Cohen (s. 19. joulukuuta 1961 New York) on yhdysvaltalainen näyttelijä. Elokuvadebyyttinsä Cohen teki 1990 Adrian Lynen Jaakobin painajainen -elokuvassa. Selviydyttyään ensimmäisestä elokuvaesiintymisestään Cohen on jatkanut nousuaan elokuvatähdeksi ja on saanut paljon suosiota monista rooleistaan. Cohenin tunnetuin ja pidetyin rooli lienee "Susi" TV-minisarjassa The 10th kingdom, sillä sen esittäminen poiki liki sata hänelle pyhitettyä epävirallista fanisivustoa alle viikossa. Scott E. Cohen on syntynyt Bronxissa, New Yorkissa. Jazzmuusikon (Jack Cohen) poikana Cohenin alkuperäiset urasuunnitelmat keskittyivät musiikkiin, ja hän onkin edelleen taitava ja lahjakas pianonsoittaja. Naimisissa Anastasia Trainan kanssa vuodesta 1989. Heillä on yksi poika (s.1995)
Super Junior

LeeteukHeechulYesungShindongSungminEunhyukDonghaeSiwonRyeowookKyuhyun HangengKibumKangin Suju, SJ, Super Junior 05 Label SJ, SM Entertainment, Avex Trax, Media Asia, UMG, ICM Partners Super Junior (Hangul: 슈퍼주니어) on eteläkorealainen pop-yhtye. Yhtye tunnetaan myös nimillä SJ, Super J., Super Jr., SuJu (Hangul: 슈쥬)(Super JuniOR~!). Yhtyeen perusti SM Entertainment vuonna 2005 ja se oli aluksi pelkkä projekti, mutta vakiintui saavuttaessaan paljon suosiota. Yhtyeessä oli alun perin kaksitoista jäsentä: Leeteuk (johtaja), Heechul, Hangeng, Yesung, Kangin, Shindong, Sungmin, Eunhyuk, Donghae, Siwon, Kibum ja Ryeowook. Kun Kyuhyun nuorimpana jäsenenä liittyi vielä ryhmään, vakiintui se olemaan kolmetoista jäseninen. Zhoumi ja Henry Lau ovat alaryhmä Super Junior-M:n jäseniä. Aluksi yhtyeen nimeksi aiottiin antaa O.V.E.R, lyhennys sanoista "Obey the Voice for Each Rhythm", mutta nimeksi päätettiinkin ensimmäinen nimitys, Super Junior 05
Viktor von Tschusi zu Schmidhoffen

Viktor Ritter von Tschusi zu Schmidhoffen (28. joulukuuta 1847 Smichow − 3. maaliskuuta 1924 Tännenhof) oli itävaltalainen lintutieteilijä. Tschusi opiskeli Wienissä ja erikoistui lintutieteeseen ja varsinkin palearktiseen lajistoon. Hän edisti suuresti Itävalta-Unkarin lintutiedettä. Hän oli American Ornithologists' Unionin (AOU) jäsen vuodesta 1884. Hän julkaisi noin 700 kirjoitusta. Hänen lintukokoelmistaan 554 täytettyä lintua sekä 6 756 ja 700 kappaleen nahkakokoelmat ovat Wienin Hofmuseumissa. Noin 1 600 nahkaa on Münchenissä Zoologische Staatssammlung Münchenissä ja 1 578 Salzburgin ornitologisessa instituutissa. Vuosina 1868–1870 hän matkusteli paljon Tirolissa, Saksassa, Pohjois-Italiassa ja Itävallassa. Hänen puolisonsa oli Natalie Kuhn von Kuhnenfeld. Ensimmäisen maailmansodan aikana ja sen jälkeen Tschusi perheineen eli köyhyydessä, kunnes 1921 hänestä tehtiin Innsbruckin yliopiston kunniatohtori ja hän alkoi saada Itävallan valtiolta eläkettä
Dialektinen materialismi

Dialektinen materialismi on Karl Marxin, Friedrich Engelsin ja Moses Hessin luoma filosofinen teoria, joka yhdisti G. W. F. Hegelin luoman idealistisen dialektiikan materialismiin siten, että Hegelin dialektiikasta poistettiin objektiivinen idealismi ja se siirrettiin materialistiselle pohjalle. Marxista ja Engelsistä riippumatta Josef Dietzgen omassa filosofiassaan yhdisteli Feuerbachin materialismia ja Hegelin dialektiikkaa. Marx antoi tunnustuksen Dietzgenin työlle dialektisen materialismin teorian hyväksi Pääoman ensimmäisen osan toisessa painoksessa. Materialismi kiistää aineesta riippumattoman hengen olemassaolon. Sen mukaan aineellinen todellisuus on ainoa olemassaoleva todellisuus. Dialektisen materialismin mukaan todellisuus on objektiivinen eli havaitsijasta riippumaton. Muissa filosofisissa suuntauksissa tätä ei yleensä sanota materialismiksi vaan realismiksi. V. I
Heelys

Heelys on yhdysvaltalaisen Roger Adamsin 1998 kehittämä ja patentoima rullakenkä, joissa kengän kantaan on upotettu yksi tai kaksi rullaa. Heelys-kengillä ei kuitenkaan luistella, vaan rullataan. Kantapäillä rullailu eli hiilailu vaati hyvää tasapainoa ja on vaikeampaa kuin rullaluistelu, koska paino on vain kantapäillä. Rullaillessa tulisi käyttää ranne-, kyynär-, polvisuojia ja kypärää kuten rullaluistellessakin. Hiilailu on vielä melko uutta ja tuntematonta Suomessa, mutta suosittua esimerkiksi Yhdysvalloissa.
Andrzej Sapkowski

Andrzej Sapkowski (s. 21. kesäkuuta 1948, Łódź) on puolalainen fantasiakirjailija. Hän on tullut tunnetuksi Noituri (Wiedźmin) -kirjoistaan, joista on tehty kaksi televisiosarjaa sekä videopelisarja The Witcher. Romaanisarja kertoo Geraltista, joka on hirviönmetsästäjä ja mutantti.
Kissatroni

Prätkähiiret (alkuperäiseltä nimeltä Biker Mice from Mars) on yhdysvaltalainen Rick Ungarin luoma 1990-luvulla valmistunut 65-osainen piirrossarja. Piirrossarjan tuotti Brentwood Television Funnies. Suomessa sarja esitettiin ensimmäisen kerran MTV3-kanavalla vuosina 1994–1996 suomenkielisellä jälkiäänityksellä. Sarjan jälkiäänityksen teki Film & Cartoon Finland. Suomessa sarja nousi ensimmäisellä esityskerrallaan suureen suosioon ja sen johdosta sitä on toivottu jatkuvasti uusintana 1990-luvulta lähtien. MTV3 aloitti sarjan esittämisen alusta toukokuussa 2007 ja esitti sitä elokuuhun 2007 asti. Uusinnat jatkuivat marraskuussa 2007. Helmikuusta kesäkuuhun 2008 sarja esitettiin kokonaisuudessaan televisiokanava MTV Subilla. Sarja on esitetty kokonaisuudessaan myös C More Juniori-maksukanavalla. Sarjan suomenkielinen versio muistetaan eritoten hahmojen käyttämästä ajoittain hieman ronskistakin puhetyylistä, jonkalaista ei puhuta nuorille suunnatuissa piirrossarjoissa. Joku hahmoista saattoi myös puhua esimerkiksi stadin slangia tai karjalan murretta. Puheissa mainittiin myös julkisuuden henkilöiden nimiä, kuten Arja Korisevan ja Juha Föhrin
Hannibal (täsmennyssivu)

Hannibal voi tarkoittaa seuraavia:
Sam Sihvo

Samuli ”Sam” Sihvo (30. lokakuuta 1892 Nurmes, Suomen suuriruhtinaskunta – 12. huhtikuuta 1927 Helsinki, Suomi) oli säveltäjä, sanoittaja ja jääkärivänrikki. Sihvo kävi seitsemän luokaa yhteiskoulua ja suoritti sen kahdeksannen luokan yksityisesti Käkisalmessa vuonna 1913. Opintojaan hän jatkoi vielä samaisena vuonna Helsingin musiikkiopistossa. Sihvo oli yksi neljästä Sihvon jääkäriveljeksestä. Muut olivat isoveljet jalkaväenkenraali Aarne Sihvo, kenraalimajuri Jussi Sihvo ja pikkuveli, jääkärikapteeni Ilmari Sihvo. Sihvo työskenteli muusikkona ennen liittymistään vapaaehtoisena Saksassa sotilaskoulutusta antavaan Jääkäripataljoona 27:n 1. komppaniaan 3. lokakuuta 1915. Hän osallistui taisteluihin ensimmäisessä maailmansodassa Saksan itärintamalla Misse-joella ja Riianlahdella sekä Aa-joella. Palvelustehtäviensä lomassa hän ehti perustaa pataljoonan orkesterin ja soittokunnan sekä toimia niiden johtajana ja soittajana
This One’s for Rock’n’Roll

This One’s for Rock’N’Roll on suomalaisen rockyhtye Hanoi Rocksin seitsemästoista single, joka julkaistiin ensin internetistä ladattavana kappaleena 8. elokuuta 2007. Kappaletta levitettiin myös radiosinglen muodossa eri radioille. Radiosingle muuttui kuitenkin kaupalliseksi, kun sitä alettiin myydä 19. lokakuuta 2007 Hanoi Rocksin Suomen levy-yhtiön Backstage Alliancen juuri perustetussa verkkokaupassa itse pelkänä CD-levynä tai kansikotelon kanssa. Backstage Alliance syntyi Hanoi Rocksin levy-yhtiönä toimineen Wolfgang Recordsin ja Merceedees Tuotannon yhteenliittymästä elo-lokakuussa 2007. This One's For Rock’N’Roll-lataussingle nousi 16. elokuuta 2007 suoraan Suomen virallisen latauslistan 10. sijalle ja se oli sillä hetkellä korkeimmalle sijoittunut kotimainen uutuus. Sijoitus kesti koko viikon 33, eikä viikolla 34 single enää ollut listoilla. Singlen ainut kappale "This One’s for Rock’N’Roll" on kunnianosoitus itse rockille ja sen suurimmille nimille. Nyt-liitteen 36
Pintavesien hydrologia

Pintavesihydrologia on vesitutkimuksen osa-alue, jonka tutkimuskohteisiin kuuluu maanpinnalla olevien vesien eli pintavesien ilmiöt. Sen piiriin kuuluvat siis esimerkiksi jokien virtauksen ja vedenkorkeuden sekä veden alkuperän, alueellisen vaihtelevuuden ja laadun tutkiminen. Pintavesihydrologia haarautuu tutkimuskohteittensa perusteella järvitutkimukseen (limnologia), lumi- ja jäätutkimukseen (glasiologia), virtavesitutkimukseen (potamologia) ja meritutkimus (oseanografia). Pintavesihydrologian perusteoriaan kuuluu hydrologinen kierto, jonka avulla selitetään veden kulkeutumista luonnossa. Käytännössä sen tietämystä hyödynnetään muun muassa patojen vaikutusten arvioinnissa.
American Pie Presents: Beta House

American Pie Presents: Beta House on vuoden 2007 komediaelokuva, jota kuvattiin Torontossa. Elokuva on kuudes American Pie -elokuvasarjassa ja kolmas American Pie Presents -sarjassa. Elokuvassa Beta House kilpailee nörttitaloa vastaan seksiolympialaisissa.
Hituran kaivos

Hituran kaivos oli kanadalaisen Belvedere Resources Ltd:n omistama pääasiassa nikkeliä ja kuparia tuottava avokaivos, joka sijaitsee Töllinperällä Nivalan kaupungissa Pohjois-Pohjanmaalla. Outokumpu Mining Oy myi kaivoksen keväällä 2007 nykyiselle kanadalaisomistajalle. Kaivoksen merkitys alueen työllisyydelle on suuri – sen ollessa toiminnassa se työllisti yhteensä noin 110 henkilöä. Kaivoksen toiminta käynnistyi 19.2.1970. Kaivoksen toiminta on keskeytetty viisi kertaa nikkelin hinnan heikkenemisen takia. Viimeksi tuotanto keskeytettiin kesäkuussa 2013 ja on keskeytyksissä edelleen. Aiemmin kaivoksen toiminta on ollut keskeytettynä vuosina 1982–1985, 1986–1988, 1998–1999 ja 2008–2010. Kaivoksen omistaja Belvedere Resources Oy asetettiin konkurssiin 27.12.2015